Minn L- Imżebbel . . . il- pulċinell ta' Ġeżebel . . . Daqq nofs il- lejl . Issa sarilna l- ħin biex nieqfu mid- daħk u l- biki , nitfgħu d- dawl u nidħol norqdu , għax żmien ilu qalulna li għalhekk biss jiġi fuqna l- lejl . Il- jum għax- xogħol u l- lejl għall- irqad . U jekk nagħmlu hekk il- Bambin isir iħobbna ħafna u la mmutu jeħodna ngħammru miegħu x' imkien sabiħ fejn il- lejl ma jkunx jista' għalina . Iżda xi ħadd darba qalli wkoll li l- jum jeqred lil- lejl u li l- lejl jaqsam lill- jum . U lil dan ix- xiħadd kultant żmien nisimgħu jsejjaħli u jittantani biex ninxteħet għal ħdejh x' imkien ieħor , x' aktarx f' xi ġnien maqtugħ għalih 'l bogħod lejn tarf il- lejl . - Għada xogħol kmieni , hux ? - Iva , kmieni ħafna ma . - Issa strieħ mela . Idħol strieħ . . . - Għalaqtu l- bieb ibni ? Il- bieb dal- lejl ma għalaqtux . Il- bieb ħallejtu miftuħ beraħ biex min irid jidħol , jidħol . Forsi xi ħalliel ħieles jitħajjar jidħol jisraq l- għeluq t' hawn ġew u jkaxkar lili miegħu . Il- bieb ma għalaqtux , biex x' ħin nistenbaħ noħroġ nixxejjer mar- riħ għall- arja t' hemm barra . Tagħlaqlix dak il- bieb , ma . Il- bieb ħallijuli miftuħ għax qabel dħalt ħadt ħsieb niftħu biex forsi niftaħ mija . Le , il- bieb m' għalaqtux , biex għada naħrab minn ħdejk bla ma ħadd jintebaħ . Iżda meta għada ma ssibnix , la tibkinix . U la ssakkarx il- bieb warajja . Dak il- bieb ħallih miftuħ u tagħlqu qatt u qatt . Għal- lanqas ħallih kemm kemm imbexxaq . U waqt li tbexxqu la tibża' xejn . Hawn ġew m' hawn xejn x' tisraq ħlief lili . Għada qabel jisbaħ inbakkar u ndabbar rasi , iżda xi darba forsi għad niġi lura , nitolbok merħba , kenn u maħfra . . . Imbagħad tkun tista' ssakkar , biex fl- aħħar forsi nidħlu nistrieħu . Ħuġġieġa Oħra minn L- Imżebbel Ħin : " Iżda xi ħadd darba qalli wkoll li l- jum jeqred lil- lejl u li l- lejl jaqsam lill- jum . " Ki jkolli ngħid Jimmy kien dan li qallek hekk ! Grazzi tal- link li għamilt għal blogg tiegħi sieħeb . kif qatt ma tinstema l- mużika tijek ? L- Imzebbel diga' spjega li l- mużika li jindika fi tmiem il- posts m' hijiex audible fuq il- blog . Hija biss il- mużika li jkun qed jisma' dak il- ħin l- awtur / blogger . Mil- lum ' quddiem ħafna drabi tkun tista' tisma' l- mużika tiegħi għax fl- aħħar irnexxili nsib irkaptu . Il- mużika ta' l- aħħar bloggata tiegħi kienet ideali biex inniedi l- awdjo fil- blogg . Żgur aħjar mir- rakkont ta' l- avventurużi inċesti ta' Karmnu ta' Randu ! - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .